ועדת הכספים, כנסת 21, פרוטוקול מספר 24, 2019-07-30 10:10

על סדר-היום: קודם משרד הבריאות ואחרי זה קופת החולים.

חבר טוב: אני סמנכ"ל לפיקוח על קופות חולים בשב"ן.

חבר טוב: בעצם הבקשה שלנו - - -

משה גפני: << יור >> מה זה חבר טוב?

חבר טוב: שם משפחה.

חבר טוב: יש כמה בקשות של קופת חולים כללית לשינוי של תכנית גביה.

חבר טוב: המטרה היא בעצם להביא אותם די דומה למקומות שבהן נמצאות קופות חולים אחרות, דהיינו, עם אישורי גביה שאישרנו והוועדה אישרה להן.

חבר טוב: אני אעשה הפרדה.

חבר טוב: נעבור דבר דבר ונסביר אותו.

חבר טוב: בבקשה הראשונה מדובר על גביה של השתתפות עצמית כאשר מבוטח רוצה לעבור מרופא לרופא במהלך הרבעון.

חבר טוב: כיום, כאשר מבוטח של כללית הולך לרופא עור, הוא בעצם מוצמד לאותו רופא במהלך הרבעון, אלא אם כן הרופא יצא לחופשה וכדומה.

חבר טוב: יש לנו חוזר שאומר מה הסיבות המוצדקות שבהן הקופה מחויבת להתיר את ההצמדה הזאת, אבל למעשה הוא לא יכול לסוג של חוות דעת נוספת אצל רופא עור אחר.

חבר טוב: זאת אומרת, הוא פנה לאותו רופא וקיבל ממנו חוות דעת.

חבר טוב: לא מצא חן בעיניו, הוא חושב שזה לא טיפול מספיק טוב והוא רוצה במסגרת הסל לרופא אחר לא מסיבה מוצדקת.

עודד פורר: מה זאת סיבה מוצדקת ומה זאת סיבה לא מוצדקת?

מיקי לוי: יש חוזר אצלנו.

מיקי לוי: פעם זה היה פעם ברבעון.

אברהם (אבי) ניסנקורן: אני מבין שאם הרופא מנוע, אז הסיבה מוצדקת.

אברהם (אבי) ניסנקורן: אם זה ביוזמת החולה, זה משהו אחר.

חבר טוב: בדיוק.

חבר טוב: יש חוזר 5/2012 שלי, שמסביר באיזה מקרים זה מוצדק.

חבר טוב: אם הרופא חולה, אם הרופא יצא לחופשה באילת והוא צריך רופא בדחיפות רופא עור, הוא לא יחזור לאזור מגוריו כדי לקבל את הטיפול.

חבר טוב: יש מספר מצבים שהם מוצדקים.

חבר טוב: מה לא נחשב כמוצדק?

חבר טוב: שהוא רוצה חוות דעת של רופא אחר כשבעצם הוא יכול להמתין רבעון.

חבר טוב: לכן אנחנו רוצים לאפשר שאותו מבוטח יוכל להיות מופטר מההצמדה - - -

עודד פורר: ואם התור אצל הרופא הוא ארוך מידי?

חבר טוב: אם התור אצל רופא הוא ארוך מידי ובגלל זה הוא רוצה לעבור, אז זה תלוי.

חבר טוב: אם המצב שלו הוא מצב דחוף אז הקופה אמורה במצב דחוף לאפשר לו להגיע לאותו רופא או לדאוג לו לרופא אחר.

עודד פורר: לא דחוף.

עודד פורר: הוא רוצה לראות רופא ואומרים לו שיש תור רק עוד שלושה חודשים.

חבר טוב: שוב, השאלה האם המצב שלו דחוף או לא?

חבר טוב: אנחנו מדברים על סיטואציה שהוא כבר ראה רופא באותו רבעון והוא רוצה ללכת לרופא אחר ולא ללכת לאותו רופא.

חבר טוב: לכן אנחנו רוצים לאפשר שאותו מבוטח יוכל ללכת להתייעץ עם רופא אחר במקביל, ויגבו ממנו את אותה גבייה רבעונית, שגם ככה גבו ממנו.

חבר טוב: במקום פעם ברבעון יגבו ממנו שוב.

משה גפני: זאת הטבה?

אברהם (אבי) ניסנקורן: זאת לא הטבה.

משה גפני: מה המצב היום?

שגית אפיק: ההטבה היא בשירות וההחמרה היא בתשלום.

חבר טוב: בדיוק.

אורית פרקש הכהן: אני יכולה לשאול אותך למה נושא כזה עולה לוועדה זמנית בממשלת מעבר בתקופת בחירות?

אורית פרקש הכהן: זה לא נראה לי פיקוח נפש לאשר את הדבר הזה כרגע.

חבר טוב: אני אסביר.

חבר טוב: ראשית, קופת חולים הגישה את זה עוד לפני הבחירות הקודמות.

חבר טוב: חיכינו את הבחירות הקודמות וראינו שזה נמשך.

חבר טוב: בעצם, אנחנו מונעים מהמבוטחים של קופת חולים כללית - - -

איתן גינזבורג: אבל ההחלטה מגיעה היום.

משה גפני: בסדר.

עודד פורר: אפשר שאלה לקופת החולים?

חבר טוב: אני רק אסיים.

חבר טוב: אחר-כך אני אקשיב לכל השאלות ואענה.

משה גפני: רק על זה תעני עכשיו.

חבר טוב: בעצם מבוטחים של קופת חולים כללית, בניגוד למבוטחים של קופות אחרות היום לא יכולים ללכת לרופא אחר במהלך אותו רבעון, אלא אם כן יש להם סיבה מוצדקת.

חבר טוב: אנחנו מדברים כמובן רק על רופא מקצועי כי ברופא משפחה אין גביה.

חבר טוב: זאת אומרת שאם הוא רוצה ללכת לרופא אף-אוזן-גרון או לרופא עור הוא לא יכול.

איתן גינזבורג: אלא אם יש לו סיבה מוצדקת, כמו בכל קופה אחרת.

חבר טוב: נכון.

חבר טוב: אבל בקופות החולים האחרות כן יש להן את ההצמדה הזאת.

חבר טוב: זאת אומרת שאם מבוטח של קופת חולים מכבי, לדוגמה, רוצה ללכת לרופא אחר במהלך אותו רבעון הוא יכול ויגבו ממנו בדיוק את מה שכרגע אנחנו מבקשים, דהיינו, יגבו את הגבייה הרבעונית שוב.

חבר טוב: לעומת זאת, מבוטח של קופת חולים כללית יכול.

חבר טוב: לכן חשבנו שזה נכון להביא את זה.

משה גפני: תודה.

משה גפני: אני דיברתי עם קופת חולים כללית.

משה גפני: הם הביאו את זה יחד עם הקנאביס.

משה גפני: הם ביקשו להשוות את עצמם עם הקופות האחרות.

משה גפני: בקופות האחרות זה קיים כל הזמן.

משה גפני: סברתי ולכן גם הבאתי את זה היום, שאם אנחנו הולכים עם קופת חולים כללית על כל המהלך, גם על הקנאביס, שהם ויתרו על הנושא הזה וזה שהם רוצים להיות שווים לשאר הקופות והם הקופה הגדולה, צריך לאפשר להם את זה.

משה גפני: לא יכול להיות מצב שבו השירות בקופת חולים כללית יהיה אחרת מאשר בקופות האחרות.

איתן גינזבורג: כמה מאשרים היום לצוללנים?

משה גפני: עם זה לחכות עד אחרי הבחירות?

משה גפני: ואם יהיו בחירות פעם שלישית?

איתן גינזבורג: אז הנה התשובה.

איתן גינזבורג: אנחנו צריכים לאשר 114 שקל להוצאת רישוי לצוללן.

איתן גינזבורג: זה חלק מזה.

משה גפני: עוד לא הגענו לזה.

משה גפני: עודד, רצית לשאול.

עודד פורר: יש לי שאלה לנציג של קופת החולים.

עודד פורר: סך הכול, מה שאתם מבקשים פה זה להשוות תנאים למה שקורה בקופות אחרות.

עודד פורר: תראה, אדוני היושב ראש.

עודד פורר: בנובמבר אישרה הכנסת חוק בוועדת העבודה ורווחה, חוק המרשים, שחייב את קופות החולים לאפשר למבוטחים לרכוש את המרשם בכל אחד מבתי המרקחת באופן חופשי.

עודד פורר: הכנסת נתנה אז שלושה חודשים ליישום החוק, דהיינו, הוא היה אמור להיות מיושם כבר בפברואר.

עודד פורר: אנחנו נמצאים כבר באוגוסט 2019.

עודד פורר: עד היום קופת החולים הכללית לא השוותה את התנאים לכל שאר קופות החולים.

עודד פורר: הקופות האחרות כן מאפשרות לרכוש מרשמים.

ראובן קוגן: זה נכון שמערכת של קופת החולים שונה מהמערכת שקופות החולים עובדות איתה.

ראובן קוגן: נאלצנו במספר חודשים ובעלות לא קטנה - - -

עודד פורר: בניגוד לחוק, החוק קבע שלושה חודשים.

ראובן קוגן: לפעילות הפיתוח של התוכנה שתאפשר את החיבור של בתי מרקחת חיצוניים לבתי מרקחת של כללית, לקח 4 חודשים במקום 3 חודשים.

ראובן קוגן: מאז עברו מספר חודשים לא קטן ומספר הבקשות שהגישו בתי המרקחת כדי להתחבר למערכת של כללית עומד פחות או יותר על מספר דו ספרתי מתוך פוטנציאל גדול של בתי מרקחת.

ראובן קוגן: קופת חולים כללית לקחה את הפיתוח על עצמה והשקיעה את הכסף ועמדה בכל.

עודד פורר: לא עשיתם טובה, זה מה שהחוק קבע.

אברהם (אבי) ניסנקורן: אתה אומר שאתה מיישם.

ראובן קוגן: יישמנו את החוק.

ראובן קוגן: החוק מיושם, אנחנו ממתינים לבקשות של בתי מרקחת.

עודד פורר: אין בתי מרקחת שלא חיברתם אותם למרות שהם ביקשו?

ראובן קוגן: לא, אין דבר כזה.

ראובן קוגן: 3 מיליוני שקלים שהשקענו - - -

משה גפני: ראובן, אתה יכול לבדוק עוד פעם?

ראובן קוגן: אני אבדוק עכשיו עוד פעם.

אברהם (אבי) ניסנקורן: << דובר >> בסוף צריך לראות את המכלול, כמו שהרב גפני אמר.

אברהם (אבי) ניסנקורן: אם אין סיבה עניינית לסרב ויש בו בקשה להשוות תנאים ואין סיבה עניינית לבוא ולהגיד שיש טעות מהותית באחד הסעיפים, אני לא רואה סיבה להתנגד.

משה גפני: זה נכון במכלול של הדברים.

משה גפני: מה הנושא השני?

חבר טוב: אני אעבור בקצרה.

חבר טוב: יש שירותים שלא קיימים בסל, אבל ברגע שאנחנו רוצים להכניס אותם לסל קופה, אנחנו עוברים עם גביה כדי לממן את השירות ואז אנחנו מגיעים לוועדת הכספים.

חבר טוב: חלק מהשירותים האלה זה קבוצות של קידום בריאות, שגם קיים בקופות החולים האחרות.

חבר טוב: אנחנו רוצים שהקופות יהיו מחויבות לתת את הקורסים האלה במסגרת השירותים שלהן למבוטחים.

חבר טוב: כדי לממן את הקורסים האלה הם גובים 31 שקלים.

אורלי פרומן: מה זה קורס לקידום בריאות?

חבר טוב: למשל, פעילות גופנית וקורסים לטרום סוכרתיים, כדי שלא יהפכו להיות סוכרתיים.

חבר טוב: קורס הכנה ללידה, למשל.

משה גפני: מה המצב היום?

חבר טוב: אני אסביר.

חבר טוב: בקופות חולים אחרות יש את הגביה הזאת.

חבר טוב: בקופת חולים כללית אין להם אישור לגביה.

חבר טוב: הם נותנים את השירות הזה דרך השב"ן ושם הם כן גובים ואף גובים יותר.

אורית פרקש הכהן: מה זה שב"ן?

חבר טוב: שב"ן זה שירותי בריאות נוספים.

חבר טוב: למשל, כללית מושלם.

אורית פרקש הכהן: סליחה, אני רוצה להבין משהו.

אורית פרקש הכהן: קופת החולים הכללית היא הקופה הגדולה עם מירב הצרכנים.

אורית פרקש הכהן: אנחנו בעצם מאשרים עכשיו למירב הציבור את התשלום הנוסף הזה.

אורית פרקש הכהן: זה לא בהכרח הטיעון שאומר, שאני חייב להיות שווה לכל קופות החולים.

אורית פרקש הכהן: אתם אמורים גם להתחרות ביניכם קצת על התשלומים.

אורית פרקש הכהן: אין איזה כלל משמים שברגע שקופת חולים אחרת גובה 30 שקלים בגין שירות, אחד אתם באוטומט חייבים לקבל אישור מוועדת כספים גם ל-30 שקלים.

אורית פרקש הכהן: אני מניחה שיש מקומות שבהם אתם גובים כסף וקופות אחרות לא גובות כסף.

אורית פרקש הכהן: אנחנו לא רואים כאן את כל התמונה, הרב גפני, שנוגעת לביטוחים המשלימים, לביטוח הזהב וכדומה.

אורית פרקש הכהן: אני שואלת, למה החיפזון הזה בממשלת מעבר, בתקופת מעבר, לשלם את זה?

אורית פרקש הכהן: בוודאי ובוודאי לגבי רישיון צלילה.

עודד פורר: צודקת, שיראו את התמונה.

עודד פורר: אני בעד שזה יהיה שווה אצל כולם.

עודד פורר: אני בעד שאצל כולם זה יהיה אותו דבר.

אורית פרקש הכהן: אם אתם אומרים שאצל כולם אותו דבר, אז כולם אותו דבר.

אורית פרקש הכהן: אבל אנחנו יודעים שלא אצל כולם זה אותו דבר.

אורית פרקש הכהן: מדובר כאן על הקופה הגדולה ביותר שרוב הציבור אצלה.

אורית פרקש הכהן: למה לשלוף?

אורית פרקש הכהן: מה זאת אומרת?

אורית פרקש הכהן: אבל עכשיו הם ייקחו גם מהמקומות האחרים וגם מכאן.

משה גפני: לא, לא.

חבר טוב: אני יכולה להסביר?

חבר טוב: אני חושבת שחשוב פשוט שתבינו.

חבר טוב: כשמדובר על ביטוח משלים כל המבוטחים - - -

משה גפני: מעניין שאת אומרת לחברי הכנסת להבין פשוט .

משה גפני: אין דבר כזה שחברי כנסת מבינים פשוט.

חבר טוב: כשמדובר על ביטוח משלים, מדובר רק על מבוטחים שמשלמים את הביטוח המשלים.

חבר טוב: אנחנו רוצים שזה יונגש לכלל האוכלוסייה.

חבר טוב: זה קבוצות לקידום בריאות.

חבר טוב: כן יש חשיבות לתת את השירות הזה לכלל המבוטחים ולא רק למי שיש ביטוח משלים.

אורית פרקש הכהן: לא הבנתי, את יכולה להסביר?

אורית פרקש הכהן: זה ניתן לכולם - - -

מיקי לוי: התייעצות סיעתית.

שגית אפיק: היום זה לא ניתן לכולם.

שגית אפיק: היום זה ניתן רק למי שיש לו ביטוח משלים.

חבר טוב: ביטוח משלים או שב"ן זה ביטוח שהוא וולונטרי.

שגית אפיק: עכשיו אנחנו מדברים רק על הכללית.

אורית פרקש הכהן: כי הם היום בוחרים לא לתת את זה בלי תשלום, אבל אולי בגלל שהם יצטרכו להתחרות עם מכבי ועם קופות אחרות - - -

שגית אפיק: א<< דובר >>תה יכול להתחרות במחירים נמוכים יותר?

ראובן קוגן: אני אסביר.

ראובן קוגן: אסור לי לתת שירותים שהם לא בסל הבריאות בלי לגבות על זה תשלום בגין השירות, כי אז אני לוקח את הסל לתרופות, לאשפוזים וכל מה שהוא בתוך הסל ומסבסד אם זה פעילות אחרת.

ראובן קוגן: לכן ביקשנו, כדי בכל זאת לתת שירות.

ראובן קוגן: זה שירות חשוב כי אנשים צריכים לקבל סדנאות טרום סוכרת.

ראובן קוגן: ביקשנו שיאפשרו גם לנו, כמו לקופות אחרות, לתת את השירות המשלים הזה ולא לשלוח את האנשים לביטוח המשלים כדי לקבל את השירות.

ראובן קוגן: נכון שהוא נמצא שם ב-60% או 70% חדירה, תלוי באיזה אזור, אבל אותם 30%-40% מהאנשים – אגב, אם מדברים על סוכרת, זה דווקא אוכלוסיות שחדירת השב"ן היא יותר נמוכה שם ולהם אני לא יכול לתת וחבל.

אורית פרקש הכהן: היום אדם שאין לו ביטוח משלים לא מקבל את השירות של קבוצות שעוסקות בסוכרת?

ראובן קוגן: לא, כי הוא לא יכול להשתתף בסדנא.

איתן גינזבורג: הוא מקבל אבל לא תמיד.

שגית אפיק: לא, הוא מקבל רק באישור שב"ן.

איתן גינזבורג: האם אף פעם הוא לא מקבל או שלא תמיד הוא מקבל?

חבר טוב: אמרתי לא תמיד ואני אסביר לך.

חבר טוב: יש מבחני תמיכה שאנחנו תומכים.

חבר טוב: זה בכל קופות החולים ולאו דווקא בכללית.

חבר טוב: אנחנו נותנים סדנאות מסוימות לאוכלוסיות מסוימות, אבל זה תלוי מבחן תמיכה שמתפרסם באותה שנה.

אורית פרקש הכהן: מה זה מבחן תמיכה?

חבר טוב: מבחן תמיכה זה מבחנים שיוצאים לקופות החולים האומרים שקופת חולים שתפעיל איקס סדנאות לאוכלוסייה מסוימת בתחום מסוים, תקבל איזו תמיכה.

אורית פרקש הכהן: כלומר, במחלה כמו סוכרת שהיא באמת מסכנת חיים, החולים האלה מגיעים למפגשים הללו.

חבר טוב: יכול להיות שכן ויכול להיות שלא, זה תלוי תקציב שהמשרד מקבל.

עודד פורר: אורית, יש פה גם הורדה של תשלומים.

משה גפני: התייעצות סיעתית?

אורלי פרומן: כן.

אורלי פרומן: גפני, השאלה אם אין פה איזו זחילה של תשלום.

משה גפני: אני חושב שלא.

משה גפני: הוא ביקש התייעצות סיעתית.

אורלי פרומן: אז הורדנו תשלום אחד, כשאין את התמונה הכוללת.

משה גפני: אנחנו נמשיך את הדיון בעוד חמש דקות, התייעצות סיעתית.

משה גפני: אני מחדש את הישיבה.

משה גפני: ראובן קוגן, אורית ואחרים העלו טענות שזה לא בדיוק משווה לקופות האחרות, זה קצת יותר גבוה.

משה גפני: אני מבקש להוריד את הסכום.

אברהם (אבי) ניסנקורן: סעיף 2 צריך להיות 30 שקלים.

ראובן קוגן: שוב אני אומר.

ראובן קוגן: אנחנו עשינו את התמחור לפי העלויות שלנו.

ראובן קוגן: אנחנו הגשנו את התמחורים שלנו למשרד הבריאות כפי שחישבנו את העלויות.

ראובן קוגן: עכשיו העליתם את הטענה שאנחנו יותר יקרים בחלק מהפעילויות בשקל או בארבעה שקלים.

ראובן קוגן: אנחנו ניקח את זה על עצמנו ונשווה את זה.

ראובן קוגן: בגלל שזה בשקל נשווה את זה ל"מכבי".

משה גפני: של כל הקופות.

ראובן קוגן: התעריפים של "מכבי" זה 30 שקלים למפגש ו-110 שלים לרישיון צלילה וטייס.

משה גפני: משרד הבריאות מסכימים?

חבר טוב: לנו אין בעיה.

מיקי לוי: אני רק מבקש.

מיקי לוי: ראובן הוא אחלה, אני מכיר אותו כבר 7 שנים, אבל אני מבקש שתבדקו את זה, בסדר?

איתן גינזבורג: רויטל, למה כשביקשתם את הבקשה הגשתם אותה as is, לפי בקשת קופת חולים, ולא עשיתם השוואה.

חבר טוב: בטח שעשינו.

איתן גינזבורג: אז למה השארתם גבוה יותר?

חבר טוב: אני אסביר.

חבר טוב: התשלום שמועבר פה הוא תשלום מרבי.

חבר טוב: אני לא יודעת מאיפה הבאתם את הסכומים של 110 ו-30.

חבר טוב: לפי חוזר שלנו שמעדכן לפי מדד יוקר הבריאות, זה עומד זה עומד על 31 ועל 114.

שגית אפיק: זה בדיוק אותו דבר.

שגית אפיק: הוא כנראה הסתכל על חוזר לא מעודכן.

אברהם (אבי) ניסנקורן: אישרנו 30 ו-110.

משה גפני: עם כל הכבוד, ההחלטה שלנו תהיה שהמחירים יהיו אותם מחירים שקיימים גם בקופות אחרות.

שגית אפיק: אבל באחרות עכשיו זה 31 ו-110.

שגית אפיק: אתם רוצים פחות שקל.

חבר טוב: צריך להבין שזה מרבי.

חבר טוב: זאת אומרת, שיכול להיות קופה שיכולה לגבות פחות.

אברהם (אבי) ניסנקורן: אני מבקש שתהיה ודאות.

אברהם (אבי) ניסנקורן: אשרנו 30 ו-110 ואלה הסכומים.

משה גפני: בסדר.

מידד גיסין: נשיא ארגון בעלי סטומה.

מידד גיסין: בהזדמנות, כשמדברים פה על השוואות, אני חושב שהגיע הזמן להשוות גם את הסדר התשלומים של תקרה לחולה כרוני.

מידד גיסין: ב"מאוחדת" החישוב הוא חודשי.

מידד גיסין: ב"מכבי" ו"כללית" החישוב הוא רבעוני.

משה גפני: אנחנו לא יכולים לאשר את זה עכשיו אפילו שאתה צודק.

חבר טוב: זה גם לא נכון.

משה גפני: אני לא נכנס לנכון או לא נכון.

משה גפני: אם הוא אומר, זה נכון.

משה גפני: מכיוון שאני לא הולך להצביע על זה, למה שהוא לא יישאר על העניין שזה נכון?

משה גפני: זה צריך לבוא מסודר.

משה גפני: זה דבר שמשרד הבריאות צריך להביא אותו.

ערן קופל: אני רוצה להביא עמדה עקרונית בשם איגוד רופאי בריאות הציבור וההסתדרות הרפואית נגד גביית השתתפות עצמית עבור שירותים רפואיים, בפרט כשמדובר בשירותי רפואה מונעת.

ערן קופל: למעשה, צריך לשלם למטופלים, למשוך את המטופלים להגיע להשתתף.

ערן קופל: מדובר בחולי סוכרת, או אפילו הבריאים ביותר, לרבות ילדים עם השמנת יתר וכדומה.

ערן קופל: אנחנו נגד הרעיון.

ערן קופל: אני מבין שהיה פה דיון ויש הסכמה והדברים לכאורה הם טכניים במהותם, אבל הנושא הוא עקרונית מקצועי חשוב.

אורית פרקש הכהן: זה בדיוק מה שאמרתי.

משה גפני: אתם כתבתם לי ואני לא דוחה את המכתב שלכם.

משה גפני: זה לא הדיון עכשיו.

משה גפני: זה אמנם נושק לדיון של מה שאתה אומר - - -

אורית פרקש הכהן: זה נוגע לסעיף 2.

אורית פרקש הכהן: כלכלי לקופות ולמדינה לתת את המונע הזה בלי כסף - - -

משה גפני: אמרתי את מה שאמרתי.

אורית פרקש הכהן: במקום להרחיק אנשים בגלל הכסף.

משה גפני: אמרתי את מה שאמרתי ואני חוזר ואומר.

משה גפני: זה דיון אחר.

משה גפני: זה לא הדיון הזה שבו אנחנו מדברים על המכלול, שהקופות צריכות להיות שוות ויכול להיות שאף קופה לא צריכה לגבות.

משה גפני: זאת הבקשה שלכם.

משה גפני: להיפך, אתם אומרים שהיות ומדובר ברפואה מונעת, יש לעודד את החולים, או את אלה שזקוקים לזירות הזה, לבוא.

משה גפני: זה נכון וזה דיון אחר והוא לא יתקיים כאן.

משה גפני: הוא יתקיים בוועדת העבודה והרווחה, אם לא יהיו בחירות פעם שלישית.

משה גפני: אני חייב לסיים.

משה גפני: הייתי בטוח שזה יהיה 10 דקות.

חבר טוב: רק לציין שבגלל ההשוואה עם קופות חולים אחרות, אנחנו כן חייבנו את קופת חולים הכללית להפחית את הגבייה על אישור רפואי לרישיון נהיגה לאנשים מעל גיל 70.

חבר טוב: באמת הקופה הסכימה.

חבר טוב: זאת אומרת, שצריך לראות גם את הצד החיובי באישורים האלה.

משה גפני: מה עוד אתם מבקשים?

אורית פרקש הכהן: אבל מה התשובה שלך למה שהוא אומר?

אורית פרקש הכהן: אני רוצה לשמוע את תשובתך.

משה גפני: אני לא מסכים.

אורית פרקש הכהן: אבל הרב גפני, זה מאוד חשוב.

משה גפני: אני לא מסכים, זה לא הדיון כאן.

אורית פרקש הכהן: זה אומר שמבחינת בריאות הציבור עדיף לא לגבות כספים על הדברים המונעים האלה, כי זה יכול להרחיק אנשים מלקבל את המידע הזה .

משה גפני: אורית תקשיבי לי.

משה גפני: אני יושב הראש באופן זמני.

משה גפני: אני מבקש ממך.

משה גפני: יש לנו בחירות.

משה גפני: קבעתי ישיבה כי עשיתי חשבון שהוועדה תיקח שעה.

משה גפני: אבל לא יותר משעתיים.

משה גפני: אני צריך להתכונן לבחירות.

אורית פרקש הכהן: בסדר.

אורית פרקש הכהן: נצביע ג'.

אורית פרקש הכהן: סתם, זאת היתה בדיחה.

משה גפני: מה עוד את מבקשת?

משה גפני: אני רוצה להצביע.

חבר טוב: הסעיף האחרון מדבר על אישור רפואי להוצאת רישיון לצוללנים ולכלי טיס, שזה לא כלול בסל היום ובעצם הקופה תיתן את זה לפי מחיר מחירון כמו שקיים בקופות חולים אחרות.

חבר טוב: דיברתם על זה שזה 110.

משה גפני: אני עובר להצבעה על הבקשה של משרד הבריאות.

משה גפני: אני מבקש להצביע עם השינויים שנאמרו פה עם ההערה שלכם לגבי גובה הסכום.

משה גפני: אנחנו מדברים על 30 שקלים ו-110 שקלים.

משה גפני: מי בעד אישור הבקשות של קופת חולים כללית, כפי שהביא משרד הבריאות?

אורית פרקש הכהן: אני נגד סעיפים 2 ו-4.

אורלי פרומן: אני נגד סעיף 2.

אורלי פרומן: הצבעה בעד - רוב נגד – מיעוט הצעת משרד הבריאות התקבלה.

משה גפני: הבקשות אושרו.

משה גפני: לסעיף 2 יש שני מתנגדים.

שגית אפיק: אין סעיף 2, זאת התכנית כולה.

משה גפני: בסדר, עם ההסתייגות שלהם לגבי העניין הזה.

משה גפני: זה אושר.